కబడ్డీ
ఒక భారతదేశపు గ్రామీణ ఆట. ఆటగాళ్ళు రెండు జట్లుగా విడిపోతారు. ఒక్కొక్క జట్టులో ఏడు మంది ఉంటారు. భారతదేశం లోనే కాకుండా ఇతర ఆసియా దేశాలైన జపాన్ మరియు ఇరాన్ లలో కూడా ఆడతారు. బంగ్లాదేశ్ జాతీయ క్రీడ కబడ్డీ . ఆంధ్రప్రదేశ్, మరియు పంజాబ్ లలో రాష్ట్ర అధికార క్రీడ. మన రాష్ట్రంలో దీనిని 'చెడుగుడు' ఆట అనికూడా వ్యవహరిస్తారు.
ఇండోర్ గేమ్స్
ఆడే ప్రదేశాన్ని బట్టి క్రీడలను రెండు రకాలుగా విభజించవచ్చు. ఒకటి, బయటి ఆవరణలో ఆడే క్రీడలు -వీటిని అవుట్‌డోర్ గేమ్స్‌ అంటారు. పుట్‌బాల్, హాకీ, సాప్ట్‌బాల్, కబడ్డి, క్రికెట్ వంటివి. పైకప్పు కలిగిన స్టెడియంలో ఆడే ఆటలను ఇండోర్‌గేమ్స్ అంటారు. వీటిలో కొన్నింటిని బయట కూడా ఆడవచ్చును. కొన్ని రకముల ఇండోర్ గేమ్స్‌ గురించిన వివరాలు దిగువన ఉన్నాయి.